מהו סמינריון?

סמינריון הינו עבודת מחקר. בניגוד לקורס רגיל, בו הדרישות הן לשלוט היטב בחומר שהוכן ע"י אחרים, בסמינריון היצירה היא שלכם. הדגש הינו על מחקר שבמרכזו עומדת שאלת\בעיית המחקר. לא מדובר בסיפור\תיאור של מקרה אלא בניתוח של סיבות ותוצאות או קשרים בין משתנים. קשרים אלו יכולים להיות על פי מודל פרמטרי או קשרים סטטיסטיים. בכל מקרה מדובר בגורמים כמותיים (מספריים).

מחקר אינו סיכום של עבודות שכבר נעשו אלא פיתוח של ידע חדש. אפשר לבחון מודל או תיאוריה ישנה עם נתונים חדשים (שנאספו בזמן, במקום או במדגם, למשל פלח אוכלוסייה, אחר) או לפתח מודל או הסבר חדש ולבחון אותו עם נתונים קיימים (שנאספו לטובת מחקר אחר). בעקבות איסוף נתונים חדש ניתן לטעון כי התיאוריה ישימה גם במקום או בזמן אחר או לחלופין שהמודל הישן אינו ישים בנתונים החדשים. במקרה זה יש להציע הסבר ספקולטיבי להבדל. אם בחרתם להציע מודל אחר יש לסקור את המודלים הישנים ולהצביע על חסרונות המחייבים תוספת או שינוי של אופי ההתחשבות בגורמים מסויימים.

מחקר אינו מצגת ואין צורך להכניס תמונות כדי למשוך את העין. חשוב להכניס תרשימים, גרפים וטבלאות המשווים נתונים או מציגים קשר בין משתנים. הקריטריון להכנסת טקסט, תרשים או טבלה הינו מידת התרומה שלו להבנת הטיעונים והמסקנות.

טיעונים המובאים בעבודה זקוקים לתימוכין. תימוכין יכולים להיות עובדות או מחקר מבוסס. אתר באינטרנט הוא לגיטימי כמקור לנתונים. טיעונים (למשל שפרסום מגדיל מכירות) זקוקים לתימוכין שעברו שיפוט.

תהליך המחקר

הגדרת בעיית המחקר:

בחירת רעיון \ נושא כללי למחקר. – נושא שמעניין אתכם, קשור לתחום השיווק ושיש לכם נגישות לנתונים.

בחירת שותפים למחקר.

חיפוש חומר רקע (מחקרים בתחומים קרובים, מקורות לנתונים ולניתוחים וכו') ואיתור פער (תיאורתי או אמפירי) ומוטיבציה למחקר בתחום זה.

גיבוש והגדרה סופית של הנושא.

הכנת וביצוע המחקר (ותיעוד של כל שלב):

סקר ספרות מסודר על מה שנחקר וציון הפער (תיאורתי או אמפירי) אותו מתכוונים לחקור. לגבי מרבית המאמרים ניתן להתמקד בתקציר ולפנות ישירות לקטעים הרלוונטיים. במאמרים העיקריים כדאי להשקיע יותר וללמוד אותם היטב בשלמותם.

הגדרה פורמלית של המוטיבציה למחקר.

הגדרת השערות המחקר ושיטת המחקר. – כולל ההכנות לשלב הביצוע

ביצוע. – איסוף התוצאות (תהליך שלוקח זמן רב וכדאי להתחיל מוקדם)

ניתוח התוצאות.

כתיבת דו"ח המחקר (תוך כדי המחקר ועריכה בסוף):

דו"ח המחקר מסכם את העבודה שלכם וצריך להיכתב באופן המאפשר לחוקר אחר לחזור על המחקר שלכם ולראות אם התוצאות מתאימות (או לא). לצורך זה נדרש להביא את כל הנתונים שהשתמשתם בהם (או הפניות אליהם).

דו"ח המחקר חייב להכיל את הפרקים הבאים. מותר להוסיף פרקים או תת-פרקים לפי הנדרש ולכן המספור אינו מחייב.

1. תקציר – נכתב שבד"כ בסוף התהליך , מתאר בתמציתיות את כל שלבי המחקר כולל תוצאות.
2. מבוא – רקע ומוטיבציה. פירוט חשיבות הנושא והאפשרויות לחקור אותו.
3. סקירה מחקרית – של מחקרים קודמים. לא מדובר על סיכום של כל מחקר בנפרד אלא על התייחסות לרקע, כיווני מחקר שכבר נבדקו ותוצאות שנאספו. הסקירה צריכה להיות בסדר לוגי. למשל XXX (תאריך) טען כי .... לעומת זאת YYY (תאריך) חקר בכיוון מעט שונה ומצא כי ...האיזכור של מחקרים קודמים (כולל שם ותאריך) צריך להיות במשפט או קטע קצר (ולא עמודים של סיכום המאמר המובא). בין המובאות רצוי להכניס עמדה שלכם. למשל החוקר ZZZ (תאריך) נקט בכיוון חדשני. או XXX (תאריך) מצא כי ... והסתמך על ממצאים של ... הרלוונטיים לאוכלוסיה מסויימת אך לא בהכרח ל... הסקירה המחקרית היא חלק מרכזי בעבודה המציג שבחנתם מה נחקר בעבר ומצביע על הפער הקיים במחקר שאת חלקו אתם ממלאים.
4. השערות המחקר – והסיבות להשערות אלו. רצוי להציג סכימה של המודל. ניסוח ההשערות הכרחי ע"מ שאפשר יהיה להפעיל את המודלים ולהשוות את הממצאים להשערות. מותר שהנתונים יסתרו את ההשערות והמסקנה תהיה שההשערות נדחות (כדאי להציע הסבר למה).
5. שיטת המחקר – תיאור השיטה והסבר על התאמתה לנושא הנחקר.
6. ביצוע המחקר – תיאור של אופן איסוף הנתונים, גודל מדגם ואופיו, תאריכי הביצוע, מי ביצע וכו'. ניתן להשתמש בנתונים משניים (שנאספו ע"י גורם אחר ולציין את המקור) ולהפעיל אנליזה חדשה.
7. תוצאות המחקר – ניתוח אנליטי מרוכז (הפירוט בנספחים) עם דגש על המשמעות. יש לאשש או להפריך השערות לפי מדדים סטטיסטיים מקובלים, לסכם תוצאות כמותיות בגרפים ולפרט נתונים השוואתיים בטבלאות
8. דיון וסיכום – מסקנות והצבעה על מחקרי המשך
9. ביבליוגרפיה – הקפדה על פורמט אחיד. מותר להביא גם מאמרים לא מבוקרים (למשל מהאינטרנט) אך חלק מהמאמרים חייב להיות כאלו שעברו שיפוט ופורסמו בז'ורנלים מקצועיים עם מוניטין. בראש הביבליוגרפיה מופיעים המאמרים ובסוף אפשר גם הפניה לאתרי אינטרנט.
10. נספחים: שאלונים, נתונים מספריים מפורטים, פיתוחים מתמטיים כבדים – כל מה שחשוב אבל עלול להפריע ברצף קריאת המחקר ולייגע את הקורא.

סכימה של מודל

השקעה במו"פ

משתנה 1

משתנה 3

משתנה 1

מכירות

מקדם

משתנה 3

משתנה 2

גורם\גורמים בלתי תלויים

תצאה\תוצאות תלויות

ביצועים

חדשנות

משתנה 2

מחיר מניה

מספר פטנטים

ריווחיות